กกร.ขอแดงคืนพื้นที่ราชประสงค์ชุมนุม2วันเสียหาย600ล.
กกร.แถลงแดงชุมนุมราชประสงค์เสียหาย300ลบ./วันคาดหากชุมนุมยืดเยื้อต่อไปอีก1เดือนสูญ2หมื่นล.
5 เม.ย. 2553

กกร.แถลงแดงชุมนุมราชประสงค์เสียหาย300ลบ./วันคาดหากชุมนุมยืดเยื้อต่อไปอีก1เดือนสูญ2หมื่นล.
คณะกรรมการร่วมภาคเอกชน 3 สถาบัน(กกร.) สภาหอการค้าแห่งประเทศไทย สภาอุตสาหกรรมแห่งประเทศไทย (ส.อ.ท.) และสมาคมธนาคารไทย แถลงขอเรียกร้องให้กลุ่มแนวร่วมประชาธิปไตยต่อต้านเผด็จการแห่งชาติ(นปช.)คืนพื้นที่แยกราชประสงค์ที่ปักหลักชุมนุมมาตั้งแต่วันที่ 3 เม.ย.ที่ผ่านมา กลับไปชุมนุมบริเวนสะพานผ่านฟ้าลีลาศ
กกร.ประเมินความเสียหายในเบื้องต้นว่าการชุมนุมในสถานที่ดังกล่าวทำให้ย่านธุรกิจการค้าสำคัญเป็นอัมพาต โดยในช่วง2วันที่ผ่านมา สร้างความเสียหายแล้วราว 200-300 ล้านบาท/วัน และหากการชุมนุมยัดยืดเยื้อต่อไปถึง 1 เดือนอาจสร้างความเสียหายสูงถึง 1-2 หมื่นล้านบาท พร้อมขอให้รัฐบาลเร่งทำแผนงาน เพื่อแก้ไขปัญหาความเหลื่อมล้ำทางเศรษฐกิจในระยะสั้น ที่มีผลเป็นรูปธรรม และแผนงานระยะยาวเพื่อแก้ไขปัญหาในเชิงโครงสร้างอย่างแท้จริง และนำเสนอต่อรัฐสภาโดยเร็ว.